Սանկտ Յակոբսհալլե

**Սանկտ Յակոբսհալլե** (), մարզադաշտ Մյունխենշտեյնում, Բազելի մոտ (Շվեյցարիա): Այն հիմնականում օգտագործվում է փակ սպորտային և համերգային միջոցառումների համար, ներառյալ Շվեյցարիայի տղամարդկանց թենիսի փակ առաջնությունը, բադմինտոնի միջազգային մրցաշարը և Եվրոպայի *Sepak Takraw* (մալայական վոլեյբոլ) առաջնությունը: Արենան բացվել է 1975 թվականի սեպտեմբերին և ի սկզբանե կարող էր տեղավորել 9000 մարդ: 2015–2018 թվականների վերակառուցումից հետո տարողությունը ավելացել է մեկ երրորդով՝ մինչև 12000 նստատեղ։

## Պատմություն
Արենայի ճարտարապետն էր Ջովանի Պանոցոն[2]։ Վերակառուցման նախագիծը մշակվել է շվեյցարական *Berrel Kräutler Architekten* և *Degelo Architekten*[3] ճարտարապետական ​​ֆիրմաների կոնսորցիումի կողմից:

1975 թվականից, երբ մարզադաշտը բացվեց, այն հյուրընկալում է տղամարդկանց թենիսի *Swiss Indoors Basel* ամենամյա մրցաշարը։ 1989 թվականից այստեղ անցկացվում է *Top Volley International* կանանց վոլեյբոլի ամենամյա միջազգային ակումբային մրցաշարը, իսկ 2010 թվականից այստեղ անցկացվում է ձիասպորտի *CHI Classics Basel* ամենամյա միջազգային մրցաշարը։

Արենայում անցկացվել են նաև այլ մարզական միջոցառումներ, այդ թվում՝ 1986 թվականի Հանդբոլի տղամարդկանց աշխարհի առաջնությունը, 1998 թվականի տափօղակով հոկեյի աշխարհի առաջնության մի մասը, 2006 թվականի Եվրոպայի տղամարդկանց հանդբոլի առաջնությունը, 2012 և 2016 թվականների Կյոռլինգի տղամարդկանց աշխարհի առաջնությունները, բադմինտոնի 25-րդ առաջնությունը, բադմինտոնի 25-րդ առաջնությունը 2019 թվականին, Հանբոլի Եվրոպայի2 առաջնությունը: Սենթ Յակոբսհալեում տեղի կունենա նաև 2028 թվականի հանդբոլի տղամարդկանց Եվրոպայի առաջնությունը:

Սանկտ Յակոբսհալլեն եղել է *EHC Basel*-ի տափօղակով հոկեյի թիմի տնային մարզադաշտը Ազգային Լիգայում 26 տարի՝ 1976-ից մինչև 2002 թվականը, մինչ թիմը տեղափոխվել է Սենտ Յակոբ Արենա, որը բացվել է 2002 թվականի հոկտեմբերին։

Համաձայն Բոբ Դիլանի կենսագրության «*Chronicles: Volume One*» գրքի, հենց Սենթ Յակոբսհալլեի համերգից հետո նա որոշեց մեկնել *Never Ending Tour*, որը սկսվեց 1988 թվականին և շարունակվում է մինչ օրս:

Արենայում տեղի կունենա «Եվրատեսիլ» երգի մրցույթը 2025 թվականի մայիսին՝ 2024 թվականին շվեյցարացի երգիչ Նեմոյի հաղթանակից հետո՝ The Code երգով:

Երբ շվեյցարացի թենիսիստ Ռոջեր Ֆեդերերը նվաճեց իր 15-րդ «Մեծ սաղավարտի» տիտղոսը՝ գերազանցելով Փիթ Սամփրասի ռեկորդը, Բազելի մարզական տնօրենը հայտարարեց, որ մարզադաշտը վերանորոգումից հետո կվերանվանվի «Ռոջեր Ֆեդերեր Արենա», սակայն վերանվանումն այդպես էլ տեղի չունեցավ։

## Վերակառուցում
2015 թվականի հունվարին Բազել-Շտադի կիսականտոնի Մեծ խորհուրդը 89 կողմ և 1 ձեռնպահ ձայներով հաստատեց 105 միլիոն շվեյցարական ֆրանկի վարկ՝ մարզադաշտի վերակառուցման և արդիականացման համար։ 2016-2018 թվականներին այն ամբողջությամբ վերանորոգվել է, և դրա տեխնոլոգիան թարմացվել է վերջին չափանիշներին համապատասխան: 

Սանկտ Յակոբսհալլեն վերաբացվել է 2018 թվականի հոկտեմբերին և այժմ իր գլխավոր արենայում տեղավորում է 12400 մարդ։ Համալիրն ունի նաև հինգ փոքր դահլիճներ՝ փոփոխական հզորությամբ, բիզնես կենտրոն, VIP տարածք, չորս մարզասրահ, 25 մետրանոց լողավազան և 1465 մեքենայի համար նախատեսված կայանատեղի։

## Պատկերասրահ

St Jakobshalle Basel.JPG|thumb|left|Մարզադաշտը վերակառուցումից առաջ (2006)
Jakobsarena Publikum - IMG 20231105 084045.jpg|thumb|Վերակառուցված մարզադաշտը 2023 թվականին
Swiss Indoors Basel 2014 - Viertelfinale Einzel - David Goffin vs. Milos Raonic.JPG|thumb|Մարզադաշտը  *Swiss Indoors Basel 2014* պրոֆեսիոնալ թենիսի առաջնության ժամանակ]]


## Ծանոթագրություններ

## Արտաքին հղումներ
*  պաշտոնական կայք

Կատեգորիա:Մարզադաշտեր
Կատեգորիա:Շվեյցարիայի շենքեր և կառույցներ
Կատեգորիա:Սպորտային կառույցներ